Lewensoriëntering, Ontwikkeling van eie studiemetodes, By OpenStax | Jobilize
3.4 Ontwikkeling van eie studiemetodes
Gebruik van 'n "webkaart" as studiemetode om werk te hersien.
'n Webkaart is die gebruik van sleutelwoorde in 'n gekleurde diagram. Hierdie sleutelwoorde roep belangrike feite op. Onthou: in plaas van sleutel woorde kan jy ook sleutel sketse of prentjies gebruik.
Om 'n webkaart oor studiemetodes te ontwerp
Werk op 'n groot stuk papier met kleurpotlode.
Die opvoeder lees 'n onderwerp, bv. visse.
Skryf die woord "vis" in die middel van jou bladsy.
Trek 'n gekleurde sirkel om die woord. Jy kan ook 'n vinnige eenkleurskets van 'n vis maak rondom die woord.
Gebruik nou 'n ander kleur vir elke nuwe feite-"draad". Die drade vloei almal vanuit die middelste woord, amper soos 'n spinnekopweb.
Brei elkeen van hierdie drade nou verder uit met kleiner trefwoorde of sketse.
Probeer elke webkaart anders maak en probeer kreatief dink. Moet net nie te veel tyd spandeer om 'n kunswerk daarvan te maak nie.
Dit spaar tyd om van simbole en vorm gebruik te maak, i.p.v. woorde, byvoorbeeld  vir goed of korrek en  vir swak of verkeerd.
Om jou eie webkaart te ontwerp
Gebruik die werk wat jy vir die volgende toets moet leer en ontwerp jou eie webkaart.
Volg die vier basiese stappe:
Lees die gedeelte wat jy moet leer noukeurig deur. Maak seker dat jy die inhoud verstaan.
Lees dit nog 'n keer deur, maar onderstreep of "highlight" feite wat jy as belangrik beskou. Dit is hierdie feite wat jy later moet onthou.
Gebruik nou kleurpotlode of gekleurde filtpenne om 'n "webkaart" op te trek. Jy gaan nou van jou onderstreepte sleutelwoorde gebruik maak. Hierdie sleutelwoorde gaan die inhoud van die werk wat jy gelees het, ontsluit.
Trek eers 'n webkaart op vir byvoorbeeld 'n hele hoofstuk wat jy moet leer. Hierna volg afsplit-webkaarte wat onderafdelings in meer detail opbreek.
Nog 'n wenk:
Maak gebruik van 'n "eselsbrug" om 'n aantal verwante feite te onthou, byvoorbeeld die volgorde van die kleure van die reënboog:
R ooi, O ranje, G eel , G roen, B lou, D onkerblou, P ers
R alie O f G ert G robler B yt D ie P erske
3.6 'n persoonlike studiemetode ontwikkel en implementeer.
Die modules 14-18 fokus op die ontwikkeling van die intellektuele potensiaal van elke leerder en die vaslegging van korrekte studiemetodes. leerders word hier ook toegerus om die emosies en groepsdruk wat met die naderende adolessensie toenemend 'n probleem kan word, effektief te hanteer. opvoeders kan gerus van buitesprekers bv. sielkundiges en beraders gebruik maak om hierdie aspek verder uit te bou.